CELEX: C2007/283/17
Language: ro
Date: 2007-11-24 00:00:00
Title: Cauza C-389/07: Cerere de pronunțare a unei hotărâri preliminare introdusă de VAT and Duties Tribunal, Manchester (Regatul Unit) la  10 august 2007 — Azlan Group plc/Her Majesty's Commissioners of Revenue and Customs

24.11.2007   
            
            
               RO
            
            
               Jurnalul Oficial al Uniunii Europene
            
            
               C 283/10
            
         Cerere de pronunțare a unei hotărâri preliminare introdusă de VAT and Duties Tribunal, Manchester (Regatul Unit) la 10 august 2007 — Azlan Group plc/Her Majesty's Commissioners of Revenue and Customs
   (Cauza C-389/07)
   (2007/C 283/17)
   Limba de procedură: engleza
   Instanța de trimitere
   VAT and Duties Tribunal, Manchester
   Părțile din acțiunea principală
   
      Reclamantă: Azlan Group plc
   
      Pârât: Her Majesty's Commissioners of Revenue and Customs
   Întrebările preliminare
   
               1)
            
            
               Nomenclatura combinată [Regulamentul Consiliului (CEE) nr. 2658/87 (1), astfel cum a fost modificat prin Regulamentul Comisiei (CE) nr. 1734/96)] trebuie interpretată ca impunând o clasificare a eșantioanelor reprezentative ale bunurilor în litigiu drept „mașini automate de prelucrare a datelor și unități ale acestora” la poziția tarifară 8471 (sau la poziția referitoare la părțile relevante din capitolul 84, și anume la poziția tarifară 8473)?
            
         
               2)
            
            
               În cazul unui răspuns negativ la prima întrebare în ceea ce privește unul sau mai multe eșantioane reprezentative ale bunurilor în litigiu, nomenclatura combinată trebuie interpretată ca impunând o clasificare a acestor bunuri drept „aparate electrice pentru telefonie sau telegrafie prin fir, inclusiv aparatele telefonice pentru telefonie prin fir, dotate cu receptor cordless (fără fir) și aparate pentru telecomunicații prin curent purtător sau pentru telecomunicații numerice (digitale); videofoane” la poziția tarifară 8517 (sau la pozițiile referitoare la părți relevante, și anume la poziția tarifară 8517 sau 8514, conform notei 2 litera (b) sau (c) din secțiunea XVI)?
            
         
               3)
            
            
               Astfel de eșantioane reprezentative ale produselor în litigiu, întrucât pot conecta între ele rețele locale, pot fi clasificate tot la capitolul 84 sau aceste produse au o altă funcție specială decât aceea de prelucrare a datelor în sensul notei 5 E de la capitolul 84?
            
         
               4)
            
            
               În lumina răspunsurilor la întrebările precedente, ce poziție trebuie adoptată în privința acestor produse-cadru?
            
         
      (1)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun, JO L 256, 7.9.1987, p. 1.